6 Le fa bakaulengwe ba Malawi ba ile ba tshwanelwa ke go fuduga kana go iphitlha, ba ile ba senka kaelo ya mokgatlho le go e latela mme ba tswelela ka ditiro tsa bone tsa Bokeresete ka mo ba ka kgonang ka teng, ba dira jalo ka go iphitlha. Go ne ga felela ka eng? Pele fela ga tiro ya bone e thibelwa ka 1967, ba ne ba tshwara palo e kgolo ya baboledi ba Bogosi ba le 18 519. Ka 1972 ba ne ba bega palo e ntšha ya baboledi ba le 23 398, le mororo tiro ya bone e ne e sa ntse e thibetswe e bile bontsi bo tshabetse kwa Mozambique. Ba ne ba dira palogare ya diura tse di fetang 16 mo bodireding kgwedi le kgwedi. Ga go pelaelo gore ditiro tsa bone di ne tsa dira gore Jehofa a bakwe, mme Jehofa o ne a segofatsa bakaulengwe bao ba ba ikanyegang mo nakong eo e e thata go gaisa tsotlhe. *